XXXveien garasjelag

‎

Vedtekter for XXXveien garasjelag, vedtatt på stiftelsesmøte XX.XX.XXXX.

§ 1. Navn

XXXveien garasjelag, organisasjonsnr. XXX XXX XXX, heretter kalt Garasjelaget.

§ 2. Forretningssted

Garasjelaget holder til i Son, i Vestby kommune

§ 3. Medlemskap.

Alle husstander i XXXveien, 1555 SON er automatisk medlemmer i garasjelaget.

§ 4. Formål

Garasjelaget har som formål å ivareta medlemmenes interesser med tanke på felles belysning av garasjeanlegget i XXXveien. Garasjelaget kan også benyttes til oppsparing til felles vedlikehold av garasjene. Garasjene er bygget på Store Brevik velforenings område.

§ 5. Kontingent / Årsavgift

Det betales en årlig avgift per garasje/bolig, ved oppstart kr. 300 per år. Avgiften skal dekke kommende års forventede utgifter til strøm til belysning, innkjøp av lyspærer samt nødvendig vedlikehold av strømskap og utendørs belysning.

Beboere som disponerer elbil må sørge for å installere egen måler med egen kurs. Dersom elbileiere ikke får egen faktura, må de lese av strøm en gang i året og rapportere dette til kasserer for egen fakturering.

§ 6. Årsoverskudd

Eventuelt årsoverskudd skal ikke utbetales, men benyttes til å kunne sette ned årlig avgift dersom denne settes for høyt ved oppstart.

§ 7. Styrets sammensetning

Det skal ikke være styre i garasjelaget. Veirepresentant valgt på Store Brevik velforenings årsmøte fungerer som leder av garasjelaget.

§ 8. Kasserer

Kasserer for garasjelaget har ansvaret for at strømregning betales til forfall samt innkreving av årlig avgift fra beboere og avregning for elbileiere. Kasserer velges av og blant beboere i XXXveien. Vervet bør gå på rundgang hos alle beboere. Kasserer honoreres med halvert årlig avgift.

§ 9. Kjøp / salg / leie

§ 9-1.

Alle husstander i XXXveien, Son eier en garasje. I henhold til Store Brevik velforenings vedtekter kan ikke en husstand eie flere garasjer. Garasjene følger husstanden og kan ikke selges separat.

§9-2.

Fremleie av garasje er tillatt til andre beboere i henhold til store Brevik velforenings vedtekter.

§ 10. Garasjelagets ansvar og plikter

Garasjelaget v/kasserer skal sørge for at alle utelys fungerer tilfredsstillende og sørge for bytting av lyspærer, evt. refusjon av utlegg til lyspærer dersom andre beboere bytter disse.

Garasjelaget har ikke ansvar for vedlikehold av garasjene, men garasjelagets konto kan benyttes til oppsparing av midler til oppussing av garasjer dersom beboerne ønsker dette.

§ 11. Medlemmers plikter og rettigheter

Medlemmer plikter å betale årsavgift til dekning av strømkostnader.

Hver garasje er den enkelte eiers ansvar. Vedlikehold og kostnader til dette, besørges av den enkelte eier

§ 12. Årsrapport

Det avholdes ikke årsmøte i garasjelaget, men kasserer utarbeider hvert år en regnskapsoversikt til beboerne. Oversikten viser økonomisk status for garasjelaget.